OpenLLM-France/wikimedia huggingface dataset:
# Camel

Camel o Camel tobacco és una marca de cigarrets fundada en 1913 per R.J. i P.E.L.G Reynolds Tobacco i pertanyent al grup JT (Japan Tobacco Inc.) que és el tercer fabricant de tabac més important del món. Centra la seua producció en la fabricació de cigarrets de tabac ros procedent de Turquia i Virgínia (Estats Units).

## Vegeu també

* Nicotina

## Enllaços externs

* Llarga bas de dades d'usuaris de cigarrets i qualificacions Arxivat 2021-05-10 a Wayback Machine. (anglès)
* Pleasure to Burn (lloc de màrqueting) (anglès)
# Bondo (Itàlia)

Bondo és un antic municipi italià, dins de la província de Trento. L'any 2007 tenia 680 habitants. Limitava amb els municipis de Bolbeno, Breguzzo, Roncone, Tione di Trento i Zuclo.
L'1 de gener 2016 es va fusionar amb els municipis de Breguzzo, Lardaro i Roncone creant així el nou municipi de Sella Giudicarie, del qual actualment és una frazione.

## Administració

Llista d'alcaldes :
| Període | Identitat | Partit |
| 2005- | Giuseppe Bonenti | Llista cívica |
# El Vilar de Cabó

El Vilar de Cabó, també anomenat el Vilar, el Vilar d'Organyà o el Vilar de Segre, és un nucli de població del municipi de Cabó, a l'Alt Urgell. Actualment té 33 habitants i el 1991 en tenia 52. Es troba aigua avall del riu de Cabó, a la dreta, que es pot travessar per un pont de pedra d'un ull d'origen medieval. S'hi pot trobar l'església de Sant Miquel amb un edifici modern adossat, i s'hi conserven alguns vestigis romànics.

## Referències

* ↑ GGCC, Cabó: Arxivat 2021-06-24 a Wayback Machine. El Vilar de Cabó.
# Vicente de la Mata

Vicente de la Mata (Rosario, 15 de gener de 1918 - Rosario, 4 d'agost de 1980) fou un futbolista argentí de la dècada de 1940.
La major part de la seva carrera la passà al club CA Independiente.
Va ser internacional amb l'Argentina entre 1937 i 1946. Formà par de l'equip a la Copa Amèrica de futbol en tres edicions: 1937, 1945 i 1946.
Va ser entrenador a clubs com Independiente, Deportivo Morón, Dock Sud i Central Córdoba.

## Palmarès
### Independiente

* Lliga argentina de futbol:
** 1938, 1939, 1948
* Copa Ibarguren (2):
** 1938, 1939
* Copa Adrián Escobar (1):
** 1939
* Copa Aldao (2):
** 1938, 1939

### Argentina

* Copa Amèrica de futbol (3):
** 1937, 1945, 1946

## Referències

* ↑ «independiente1905.com.ar/historia/delamata.htm Independiente profile». independiente1905.com.ar. [Consulta: 9 febrer 2018].
* ↑ «Futbol Factory profile». Arxivat de l'original el 20 d'octubre 2007. [Consulta: 3 abril 2021]. (castellà)
* ↑ Campionat sud-americà de futbol 1937 a RSSSF
* ↑ Campionat sud-americà de futbol 1945 a RSSSF
* ↑ Campionat sud-americà de futbol 1946 a RSSSF
# Bondone

Bondone és un municipi italià, dins de la província de Trento. L'any 2007 tenia 666 habitants. Limita amb els municipis de Bagolino (BS), Idro (BS), Magasa (BS), Storo, Tiarno di Sopra i Valvestino (BS).

## Administració

Llista d'alcaldes :
| Període | Identitat | Partit |
| 2005- | Gianni Cimarolli | Llista cívica |
# Rada TV

El canal de televisió RADA (ucraïnès: Парламентський телеканал «РАДА») és el canal de televisió oficial del parlament ucraïnés.
Fins al desembre de 2021, feia retransmissions en directe de les reunions del parlament i altres programes relacionats amb el procés legislatiu. A partir de desembre de 2021, el canal es va rellançar, passant a ser una televisió informativa i de notícies les 24 hores del dia. El canal es va crear l'any 1998, és de propietat estatal i es finança amb els pressupostos de l'Estat.

## Polèmiques

Segons la diputada d'UDAR, Iryna Herashchenko, el desembre de 2013, el canal va ignorar les manifestacions proeuropees d'Euromaidan mentre emetia principalment discursos i declaracions fets per membres del govern i manifestacions realitzades pel Partit de les Regions (i, per tant, no cobria les activitats de totes les faccions parlamentàries i diputats, inclosos els diputats de l'oposició i independents).

## Direcció general

* Mykola Orlovsky (1999 — 2012)
* Vasyl Klymchuk (febrer de 2012 - març de 2013)
* Ihor Tolstykh (març de 2013 — març de 2014)
* Vasyl Klymchuk (en funcions, des de març de 2014)

## Referències

* ↑ «Канал "Рада" вийде в етер в оновленому форматі 15 грудня» (en ucraïnès). detector.media, 14-12-2021. [Consulta: 10 gener 2022].
* ↑ Gorchinskaya, Katya. «Rada TV channel fails to see fun in session hall» (en anglès), 05-02-2013. [Consulta: 17 maig 2024].
* ↑ «Opposition outraged at Rada television channel's refusal to broadcast Maidan on New Year's Eve» (en anglès). Interfax-Ukraine, 31-12-2013.
* 1 2 «Василь Климчук очолив "Раду"». Telekritika, 09-02-2013. [Consulta: 4 juny 2014].
* 1 2 «Василя Климчука на каналі "Рада" замінив Ігор Толстих». Telekritika, 05-03-2013. [Consulta: 4 juny 2014].
* 1 2 «Директором телеканала "Рада" знову призначили Василя Климчука». Telekritika, 07-03-2014. [Consulta: 4 juny 2014].
* ↑ «Томенко пропонує створити громадську раду каналу "Рада" і спільно з колективом шукати керівника (ВІДЕО)». Telekritika, 12-03-2014. [Consulta: 4 juny 2014].

## Enllaços externs

* «Rada» (en ucraïnés).
* Emissió en directe de Rada a Youtube
# C'est extra

C'est extra (en català: És extra) és una cançó de Léo Ferré apareguda l'any 1969 dins l'àlbum L'été 68. La cançó té quatre estrofes, separades per una tornada curta que coincideix amb el títol.
Altres intèrprets n'ha fet la seva versió: Alcaz, Arthur H, Catherine Falgayrac, Sandra Le Couter, Les Forbans, Manu Lann Huel, Noël Akchoté, Térez Montcalm.
Xavier Ribalta en té una versió en català: És extra

## Enllaços externs

* Léo Ferré canta C'est extra
# Teòfanes Nonnos

Teòfanes Crisobalantes (Θεοφάνης Χρυσοβαλάντης), habitualment anomenat Teòfanes Nonnos (en grec antic: Θεοφανὴς Νόννος, Theophanes Nonnus) o simplement Nonnos, fou un escriptor de l'Imperi Romà d'Orient del segle x que va escriure sobre temes mèdics. Va dedicar la seva obra a Constantí VII Porfirogènit (911-959), que li havia encarregat.
La seva obra es titulà Compendi de tota l'art de la medicina (Ἐπιτομὴ τῆς Ἰατρικῆς ἁπάσης Τέχνης), i és format per 290 capítols breus que recopilen anteriors escriptors, especialment les obres d'Alexandre de Tral·les, Aeci i Pau d'Egina, als quals no obstant no esmenta mai pel nom.

## Referències

* ↑ Nonnus, Theophanes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1209
# Camillo Bellieni

Camillo Bellieni (Sàsser, 31 de gener de 1893 - Nàpols, 9 de desembre de 1975) fou un polític i historiador sard, cofundador amb Emilio Lussu i Davide Cova del Partit Sard d'Acció.
Passà la seva infantesa a Thiesi, es graduà en jurisprudència a Sàsser i en filosofia a Roma. El 1911 es mostrà contrari a la intervenció italiana a Líbia i el 1913 s'establí a Nàpols. Quan Itàlia participà en la Primera Guerra Mundial s'allistà en diverses companyies fins que va ingressar a la Brigada Sàsser, amb la que va resultar ferit a l'altiplà d'Asiago el novembre de 1917. Restà invàlid i va rebre la medalla al valor militar.
Després de la guerra fou un dels fundadors del Partit Sard d'Acció, del que n'esdevingué un dels principals ideòlegs. El 1924 es graduà a Nàpols en paleografia i arxivística, i el 1925 fou nomenat professor de filosofia a la Universitat de Bolonya, càrrec del qual fou remogut més tard per la seva manca d'afectació al feixisme, i fou enviat a la Universitat de Trieste.
El 1943 va tornar a Sardenya i treballà com a bibliotecari a la Universitat de Sàsser. Participà en la reconstitució del Partit Sard d'Acció, en el que s'oposà al corrent d'Emilio Lussu, partidari de fer-ne una secció del Partit d'Acció. A començaments dels anys 1950 tornà a Nàpols, on es dedicà a l'ensenyament i no participà en política.

## Obres

* L'associazione dei combattenti: appunti per una storia politica dell'ultimo quinquennio (1924)
* Lineamenti di una storia della civiltà in Sardegna a Il Nuraghe, 1924-26, nn. 13-17,
* Enfiteusi, schiavitù e colonato in Sardegna all'epoca di Costantino, a Il Nuraghe, 1928, n. 1, pp. 16-24. n. 2, pp. 19-25.
* Eleonora d'Arborea, a Il Nuraghe, 1929, pp. 14-26.
* La Sardegna e i sardi nella civiltà del mondo antico (1931)
* La lotta politica in Sardegna dal 1848 ai giorni nostri (1962)
* La Sardegna e i sardi nella civiltà dell'Alto Medioevo (1973)
* Il movimento autonomistico in Sardegna (1917-1925) (1975)

## Enllaços externs

* Biografia i obres
# Raymond Mastrotto

Raymond Mastrotto (Aush, 1 de novembre de 1934 - L'Abatut, 11 de març de 1984) va ser un ciclista francès que fou professional entre 1958 i 1968. En el seu palmarès destaca el Critèrium del Dauphiné Libéré de 1962 i una victòria d'etapa al Tour de França de 1967. El 1968 la seva carrera va ser interrompuda després d'haver estat atropellat per un cotxe durant un entrenament. Era anomenat el Bou de Nay.
Cada any, durant el juliol, se celebra una cursa cicloturista a Nay en record seu: la Raymond Mastrotto, sobre 105 quilòmetres i tenint com a major dificultat els colls de l'Aubisque i del Soulor.

## Palmarès

* 1956
** 1r a la Ruta de França
* 1957
** 1r a la Ruta de França
** 1r a la París-Chauny
* 1958
** Vencedor d'una etapa al Circuit d'Aquitània
** Vencedor d'una etapa de la Cursa de la Pau
* 1959
** 1r al Tour de l'Arieja i vencedor d'una etapa
** 1r a la Promotion Pernod
** Vencedor d'una etapa del Critèrium del Dauphiné Libéré i 1r al Gran Premi de la Muntanya
** Vencedor d'una etapa al Tour de Gard
* 1960
** 1r al Circuit dels Pirineus
** 1r a la Challenge Sédis
** 1r a la Promotion Pernod
** 1r al Prestige Pernod
** Vencedor d'una etapa del Critèrium del Dauphiné Libéré
* 1961
** 1r al Premi de Villards-de-Lans
* 1962
** 1r al Critèrium del Dauphiné Libéré
** Vencedor d'una etapa de la Bicicleta Eibarresa
* 1966
** 1r a la Boucle del Baix Llemosí
* 1967
** Vencedor d'una etapa al Tour de França

### Resultats al Tour de França

* 1959. Abandona (15a etapa)
* 1960. 6è de la classificació general
* 1961. 19è de la classificació general
* 1962. 29è de la classificació general
* 1964. 28è de la classificació general
* 1965. 39è de la classificació general
* 1966. 50è de la classificació general
* 1967. 36è de la classificació general i vencedor d'una etapa

## Referències

* ↑ Beoutis, Didier. Éditions de la Société littéraire du Maine. Raymond Mastrotto, le taureau de Nay (en francès), 2015, p. 232. ISBN 978-2-917900-65-9.
* 1 2 «MASTROTTO Raymond». [Consulta: 22 desembre 2024].
* ↑ «Palmarès de Raymond Mastrotto (Fra)». [Consulta: 22 desembre 2024].
* 1 2 Béoutis, Didier. Raymond Mastrotto, le taureau de Nay. Le Mans: Éditions de la Société littéraire du Maine, 2015. ISBN 978-2-917900-65-9.

## Enllaços externs

* Palmarès de Raymond Mastrotto (francès)
# Mikita Xevtxenko

Mikita Xevtxenko (ucraïnès: Микита Русланович Шевченко, nascut 26 gener 1993 a Hòrlivka, Donetsk Oblast, Ucraïna) és un futbolista professional ucraïnès que juga com a porter pel FC Xakhtar Donetsk en la lliga ucraïnesa de futbol.

## Carrera

Xevtxenko fou membre de diferents equips de futbol nacionals juvenils d'Ucraïna. Va ser convocat com a membre de la selecció de futbol d'Ucraïna sub-18 per l'entrenador Oleh Kuznetsov l'estiu de 2010, però no va jugar a cap partit.
Xevtxenko va ser convocat com a part de la selecció absoluta d'Ucraïna en la UEFA Euro 2016.

## Referències

* ↑ «U-18: чеські оглядини Кузнецова» (en ucraïnès). Official FFU Site, 02-03-2011.
* ↑ «Euro 2016: Full squads for every country». BBC Sport. BBC, 01-06-2016. [Consulta: 10 juny 2016].

## Enllaços externs

* Mikita Xevtxenko al FFU
* Mykyta Shevchenko at Soccerway
# Franc Aleu

Franc Aleu (Barcelona, 1966) és un artista català. Premi Nacional de Cultura el 2012 en la categoria d'audiovisual. Es forma inicialment com a fotògraf de moda. Comença la seva activitat escènica amb La Fura dels Baus i Jaume Plensa. Manté la seva col·laboració amb La Fura com a realitzador del vídeo. Ha dirigit i escrit vídeos i sèries de televisió. Ha dissenyat canals interactius i web de televisió. Forma part dels Consell Assessor de l'Arts Santa Mònica
Director d'escena i videocreador a l'obra Turandor, de Giacomo Puccini, al Liceu: La temporada 2019-20 del Gran Teatre del Liceu, juntament amb la celebració del 20è aniversari de la reconstrucció del teatre, és inaugurada per la versió de l'obra Turandot del videocreador Franc Aleu. La seva versió del Turandot s'adaptà als temps actuals i presenta una escenografia futurista i tecnològica, apostant per projeccions de vídeo, espases làser, escenaris mòbils, vestuari excèntric i retrofuturista, jocs de llums i de colors.

## Referències

* ↑ «Exposicions 2013-2013». PDF. Arts Santa Mònica. Arxivat de l'original el 3 de desembre 2013. [Consulta: 24 novembre 2013].
* ↑ «Barcelona: La 'Turandot’ futurista de Franc Aleu inaugura la temporada del Liceu» (en castellà). [Consulta: 23 desembre 2024].
* ↑ «Franc Aleu: “He venido para quedarme”» (en castellà), 27-09-2019. [Consulta: 23 desembre 2024].
* ↑ «'Turandot' a través del videocreador Franc Aleu | Barcelona Cultura». [Consulta: 15 desembre 2023].
# Northwest Territory

El Territori al Nord-oest del Riu Ohio, en angles: Territory Northwest of the River Ohio, o simplement Northwest Territory, va ser un territori dels Estats Units (organized incorporated territory of the United States) que va existir des del 13 de juliol de 1787, fins a l'1 de març de 1803, moment en el qual la part sud-est d'aquest territori va ser admesa a la Unió (Estats Units) com a Estat d'Ohio. Prèviament aquest territori formava part de la província britànica de Quebec (1763–1791) i era un territori utilitzat per als amerindis per la Reial Proclamació de 1763 i que pel Tractat de París (1783) va ser assignat als Estats Units.
El territori, ja sota els Estats Units, incloïa tot el terreny a l'oest de Pennsilvània i al nord-oest del riu Ohio. Abastava completament els actuals estats d'Ohio, Indiana, Illinois, Michigan, i Wisconsin, com també la part nord-est de Minnesota. La superfície total era de 670.000 km².
Les seves capitals van ser: Marietta (1788–1799) i Chillicothe (1799–1803).
S'hi refereix la Guerra Ameríndia del Nord-oest.
No s'ha de confondre amb l'antic Territori del Nord-oest de l'Amèrica britànica.

## Notes

* ↑ «Northwest Territory». HowStuffWorks. Arxivat de l'original el 1 de gener 2014. [Consulta: 10 agost 2013].

## Referències

* The Ohio Hundred Year Book: a Hand-book of the Public Men and Public Institutions of Ohio .... State of Ohio, 1901.
* Barker, Joseph. Recollections of the First Settlement of Ohio. Marietta, Ohio: Marietta College, 1958. Original manuscript written late in Joseph Barker's life, prior to his death in 1843
* Hildreth, S. P.. Pioneer History: Being an Account of the First Examinations of the Ohio Valley, and the Early Settlement of the Northwest Territory. Cincinnati, Ohio: H. W. Derby and Co., 1848.
* Hildreth, S. P.. Biographical and Historical Memoirs of the Early Pioneer Settlers of Ohio. Cincinnati, Ohio: H. W. Derby and Co., 1852.
* Hulbert, Archer Butler. The Records of the Original Proceedings of the Ohio Company, Volumes I and 2. Marietta, Ohio: Marietta Historical Commission, 1917.
* Lindley, H.; Schneider, N.; Quaife, M. History of the Ordinance of 1787 and the Old Northwest Territory (A Supplemental Text for School Use). Marietta, Ohio: Northwest Territory Celebration Commission, 1937.
* Morse, J. «North-West Territory». A: The American Gazetteer. Boston, Massachusetts: S. Hall, and Thomas & Andrews, 1797.
* Summers, Thomas J. History of Marietta. Marietta, Ohio: Leader Publishing, 1903.
* Zimmer, Louise. True Stories of Pioneer Times. Marietta, Ohio: Broughton Foods, 1987.
* Zimmer, Louise. More True Stories from Pioneer Valley. Marietta, Ohio: Sugden Book Store, 1993.

## Enllaços externs

* Facsimile of 1789 Act Arxivat 2021-01-25 a Wayback Machine.
* The Territory's Executive Journal Arxivat 2003-06-04 a Wayback Machine.
* Maumee Valley Heritage Corridor
* Prairie Fire: The Illinois Country 1673–1818, Illinois Historical Digitization Projects at Northern Illinois University Libraries Arxivat 2007-08-25 a Wayback Machine.
# Camillo Golgi

Camilo Golgi (Corteno, Brescia, Itàlia 1843 - Pavia 1926) fou un metge i professor universitari italià guardonat amb el Premi Nobel de Medicina i Fisiologia l'any 1906. Al costat de Santiago Ramón y Cajal se'l considera un dels pioners en l'estudi de la biologia cel·lular.

## Biografia

Va néixer el 7 de juliol de 1843 a la ciutat de Corteno, situada a la regió de la Llombardia i actualment a la província de Brescia. Fill d'un funcionari del departament mèdic, va estudiar medicina a la Universitat de Pàdua, on es graduà l'any 1865. Va iniciar la seva carrera laboral a la clínica psiquiàtrica del criminòleg Lombroso, però aviat es va interessar per la histologia. El 1872 va començar a treballar en el pavelló d'incurables d'un hospital a la ciutat d'Abbiategrasso. Va exercir com a professor d'anatomia a les Universitats de Torí i Siena i, posteriorment fou nomenat catedràtic d'histologia en la de Pavia, de la qual va arribar a ser degà de la Facultat de Medicina, així com rector.
Va morir el 21 de gener de 1926 a la seva residència de la ciutat de Pavia, situada a la província del mateix nom.

## Recerca científica

Tot i els escassos mitjans amb els quals comptava va assolir importants resultats amb els seus experiments, entre els quals destaca el mètode de la tintura mitjançant el nitrat d'argent, que va suposar una revolució en l'estudi al laboratori dels teixits nerviosos. Emprant aquest mètode, va identificar una classe de cèl·lula nerviosa dotada d'unes extensions, o dendrites, mitjançant les quals es connecten entre si altres cèl·lules nervioses. Aquest descobriment va permetre posteriorment a Heinrich Wilhelm Waldeyer formular la hipòtesi que les cèl·lules nervioses són les unitats estructurals bàsiques del sistema nerviós, hipòtesi que més tard demostraria Santiago Ramón y Cajal.
El 1876, després del seu retorn a la Universitat de Pavia, va continuar l'examen de les cèl·lules nervioses, obtenint proves de l'existència d'una xarxa irregular de cavitats o dictiosomes que ocupen un paper essencial en operacions cel·lulars com la construcció de la membrana, l'emmagatzematge de lípids i proteïnes o el transport de partícules al llarg de la membrana plasmàtica. En honor a Golgi aquests dictiosomes s'anomenaren aparell de Golgi.
Entre 1885 i 1893 va dedicar les seves investigacions a l'estudi del paludisme, arribant a distingir dues patologies, anomenades paladisme tercià i quartà, provocades per dues espècies diferents d'un mateix protozou paràsit denominat Plasmodium, així com la identificació de l'accés febril esdevingut per l'alliberament per part d'aquest organisme d'espores en el flux sanguini.
L'any 1906 Golgi fou guardonat amb el Premi Nobel de Medicina o Fisiologia, conjuntament amb Santiago Ramón y Cajal, pels seus estudis sobre l'estructura del sistema nerviós.

## Reconeixements

En honor seu s'anomenà el cràter Golgi sobre la superfície de la Lluna.

## Enllaços externs

* «Camillo Golgi» (en anglès). The Nobel Prize. The Nobel Foundation.
# Charles-Augustin Sainte-Beuve

Charles Augustin Sainte-Beuve (Boulogne-sur-Mer, 23 de desembre de 1804 - París, 13 d'octubre de 1869) fou un important crític literari francès i una de les figures més importants en la història literària de França. Tot i que també va escriure poesia i novel·les i va exercir càrrecs de polític, és recordat sobretot per les seves aportacions crítiques i de pensament, i les seves contribucions en publicacions culturals com La Revue Contemporaine. La seva obra més important, Port-Royal, és un estudi sobre la història d'una abadia jansenista que ha exercit una forta influència no solament sobre la història de la religió sinó que ha suposat un model per la seva metodologia crítica i ha esdevingut important en la història de l'estètica. Per no voler ofendre l'opinió eclesiàstica, va atacar fermament Stendhal. Fou nomenat comandant de la Legió d'Honor i elegit membre de l'Acadèmia Francesa el 1844. Les seves idees biografistes sobre l'autor en relació a la seva obra foren criticades per Marcel Proust en el seu llibre Contra Sainte-Beuve.

## Obres

* Tableau de la poésie française au seizième siècle (1828)
* Vie, poésies et pensées de Joseph Delorme (1829)
* Les Consolations (1830) (poetry)
* Volupté (1835) (novel)
* Port-Royal (1840–1859)
* Les Lundis (1851–1872)
* Causeries du lundi, 15 vols. (1851–1862)
* Nouveaux Lundis (1863–1870)

## Enllaços externs

* Biografia al lloc web de l'Académie Française Arxivat 2008-02-11 a Wayback Machine. (francès)
* Article a Letras Libres (castellà)
* Assaig, What is a classic? (anglès)
# Borda de Perutxo (les Esglésies)

La Borda de Perutxo és una borda del terme municipal de Sarroca de Bellera, del Pallars Jussà.
Està situada a ponent del poble de les Esglésies, a l'esquerra del barranc del Bosc. És al vessant de llevant del Tossal de Prat d'Hort,

## Enllaços externs

* Institut Cartogràfic de Catalunya
# Ítxnia

Ítxnia (en ucraïnès Ічня) és una vila de la província de Txerníhiv, Ucraïna. El 2021 tenia 10.585 habitants.
Fins al 18 de juliol de 2020, Ítxnia era el centre administratiu del districte homònim. Aquest districte quedà abolit el juliol de 2020 com a part de la reforma administrativa d'Ucraïna, que pretenia reduir el nombre de districtes de la província de Txerníhiv a només cinc. L'àrea del districte d'Ítxnia quedà integrada dins del districte de Priluki.

## Referències

* ↑ «Про утворення та ліквідацію районів. Постанова Верховної Ради України № 807-ІХ.» (en ucraïnès). , 18-07-2020.
* ↑ «Нові райони: карти + склад» (en ucraïnès). Міністерство розвитку громад та територій України, 17-07-2020.
# Ejnar Emborg

Ejnar Lavrsøn Emborg (Ringe (Illa de Fiònia), 19 d'agost, 1888 - després de 1963) va ser un compositor i professor de música danès.
Fill del professor d'escola independent Lavrs Rasmussen i de la seva dona Hansine Jensen (nascut el 1846) i germà del compositor Jens L Emborg i del compositor Aage Emborg. Va esdevenir professor del Seminari Vordingborg i després professor de cant i música al "Horsens Kvindeseminarium" de 1910 a 1913 i al "Th.Langs Skoler" de Silkeborg.

## Música

* Vi har et Land
* Hører I, hvor Frihedsluren
* Fire Sange omkring Julen (Aage Emborg i Ejnar Emborg)
* Syng! Tolv Korsange med Musikledsagelse for Seminarier, Højskoler og Ungdomsskoler (arranjaments de, entre altres coses Aage i Ejnar Emborg)
* Vi Vestjyder
* Det unge grænseværn (Ejnar Emborg i Thorvald Aagaard)
# Camino al Tagliamento

Camino al Tagliamento (friülà Cjamin di Codroip ) és un municipi italià, dins de la província d'Udine. L'any 2007 tenia 1.675 habitants. Limita amb els municipis de Codroipo, Morsano al Tagliamento (PN), San Vito al Tagliamento (PN), Varmo

## Administració

Llista d'alcaldes :
| Període | Identitat | Partit |
| 2004- | Emilio Gregoris | Llista cívica |
# Ritchie Valens

Ritchie Valens, nom artístic de Ricardo Esteban Valenzuela Reyes (Pacoima, Califòrnia, 13 de maig de 1941 - Grant Township, Iowa, 3 de febrer de 1959), va ser un cantautor i guitarrista estatunidenc d'origen mexicà.
Tot i ser un pioner del rock and roll i el predecessor del rock Chicano, la carrera de Valens només va durar vuit mesos. Durant aquest temps, tanmateix, va fer diversos èxits, el més notable dels quals "La Bamba". Originalment era una cançó tradicional mexicana, que Valens va transformar en una cançó amb un ritme de rock i va esdevenir un èxit el 1958, convertint Valens en un pioner del rock castellanoparlant i el moviment rock and roll.
El 3 de febrer de 1959, en el que es coneix com El dia que la música va morir, Valens va morir en un accident d'avioneta a Iowa, juntament amb els músics Buddy Holly i J.P. "The Big Bopper" Richardson.
L'any 1987 Lou Diamond Phillips va interpretar-lo en el biopic La Bamba, pel·lícula dirigida per Luis Valdez.

## Referències

* ↑ «HOME - The Daily Breeze». Arxivat de l'original el 2007-09-28. [Consulta: 6 juny 2010].
* ↑ «MIPUNTO.COM | TEMAS | Rock en Venezuela». Arxivat de l'original el 2012-02-13. [Consulta: 6 juny 2010].
* ↑ Jennifer Jordan. «The Day the Music Died». Articles Tree, 11-04-2007. [Consulta: 30 gener 2009].

## Enllaços externs

* Ritchie Valens al búnquer de Catalunya Ràdio